રાજકોટથી ૬૪ કિ.મી. દૂર આવેલું મોરબી શહેર ઐતિહાસિક વારસો ધરાવતું શહેર માત્ર નથી, પણ સૌરાષ્ટ્રની મહત્ત્વની ઔદ્યોગિક નગરી બની છે. મચ્છુ નદીના પાણીમાં જ એટલી તાકાત છે કે ગમે તેવી કુદરતી આફતો આવે તેનો સામનો કરી ફરી આ શહેર તેની રફતારમાં આગળ વધતંુ રહે છે. ૧૯૫૬ કે ૧૯૮૪-૮પનો દુષ્કાળ હોય, ૧૯૭૯ની પૂર હોનારત, ૧૯૯૬નું વિનાશક વાવાઝોડંુ હોય કે વર્ષ ર૦૦૧નો ભયાનક ભૂકંપમાં મોરબીને ભારે ખુવારી ખમવી પડી હતી, પણ કુદરતી આફતો સામે ઝઝૂમવું એ મોરબીવાસીઓનો સ્વભાવ બની ગયો છે. આપત્તિઓ ક્યારેય મોરબીવાસીઓને ઝુકાવી શકી નથી, ઊલટાનું આફતને અવસરમાં બદલવાની તાકાત મોરબીની રહી છે.